

HONVÉDELMI MINISZTÉRIUM

Dr. Czermann János

Stratégiáért és Humánpolitikáért Felelős Helyettes Államtitkár

**A Kratochvil Károly Honvéd Középiskola és Kollégium**

**(OM 031235)**

**valamint tagintézményei**

**fenntartói értékelése**

**az intézmény 2023/2024. tanévben végzett nevelő-oktató munkájáról**

A Honvédelmi Minisztérium, mint a Kratochvil Károly Honvéd Középiskola és Kollégium és telephelyeinek fenntartója 2024. augusztus 15-én, a 12/2020. (II.7.) Korm. rendelet a szakképzésről szóló törvény végrehajtásáról 94.§ (1)g) alapján értékelte az intézmény szakmai munkáját, a szakmai program teljesítését.

Az intézmény a 2023/2024. tanév zárását követően megküldte beszámolóját a Szakmai program végrehajtásáról és az intézményben folyó szakmai munkáról.

A fenntartói értékelés alapját

* az éves beszámoló,
* az év folyamán beküldött intézményi dokumentumok
* a digitális napló és az iskolai weboldal
* az intézményben végzett helyszíni látogatáson történt személyes interjúk és megfigyelések adták.

Az összegző értékelés az intézmény vezetőjének átadásra került, valamint a fenntartó honlapján is elérhető.

<https://kormany.hu/dokumentumtar/kratochvil-karoly-honved-kozepiskola-es-kollegium-fenntartoi-ertekelese>

**A fenntartói értékelés területei**

* a működés törvényessége, szabályozottsága
* a szakmai munka eredményessége hatékonysága
* az intézmény gazdálkodása
* beiskolázási program
* gyermek- és ifjúságvédelmi tevékenység
* tanulói balesetek megelőzése
* intézményvezető értékelése
1. **Egyéni arculat, sajátosságok**

A Honvédelmi Minisztérium fenntartásában működő Kratochvil Károly Honvéd Középiskola és Kollégium négy intézményegységében valósul meg a szakképzési, közismereti és kollégiumi oktatási, illetve a Honvéd Kadét Program legmagasabb szintjén a honvédelmi nevelési feladatok ellátása.

Technikumi és gimnáziumi oktatás, valamint kollégiumi feladatellátás folyik Debrecenben és Hódmezővásárhelyen, honvédelmi és kollégiumi nevelőmunka valósul meg a nyíregyházi és szolnoki intézményben.

1. **A működés törvényessége**

Az intézmény alapdokumentumai, az Alapító Okirat, a Pedagógiai program, a Házirend, a Szervezeti és Működési Szabályzat a vonatkozó, hatályos jogszabályok szerint rendelkezésre állnak. Ezen dokumentumok a jogszabályoknak megfelelően készültek. Az intézmény rendelkezik a működéshez szükséges szabályzatokkal, melyek a jogszabályokban foglaltaknak megfelelnek. Az adatkezelés mind a tanulók, mind pedig az alkalmazottak esetében a jogszabályoknak megfelelő. Az intézmény székhelyén és telephelyein a tanulócsoportok megszervezése a vonatkozó jogszabály alapján, a fenntartó egyetértésével történt.

Az intézmény és telephelyei az általa használt tanügyi nyilvántartásokat pontosan vezeti. Az intézmény továbbképzési programja és beiskolázási tervei a jogszabályokban foglaltak szerint történik. Az intézmény feladatellátásának a személyi feltételei biztosítottak.

1. **A szakmai munka eredményessége, hatékonysága**

A szakmai munka során az intézmény Szakmai programjában megfogalmazott célok és elvek megvalósulnak. Az intézmény Szakmai programja megfelel a 2019. évi LXXX. törvényben foglaltaknak, valamint a 12/2020. (II.7.) Korm. rendelet a szakképzésről szóló törvény végrehajtásáról 14. §-ában részletesen előírt tartalmaknak. Az iskolában és telephelyein folyó nevelő-oktató munka, az egyes tantárgyak tanításának céljai összhangban vannak az intézmény kiemelten fontosnak tartott értékeivel.

A fenntartói látogatásokon tapasztaltakból, valamint az intézmény által elkészített éves beszámolóból kitűnik, hogy a Pedagógiai programban, az éves munkatervben megfogalmazott célok és feladatok teljesültek, a Kratochvil Károly Honvéd Középiskola és Kollégiumban, és valamennyi telephelyén az érintettek elvárásainak megfelelő, magas színvonalú, igényes nevelő-oktató munka folyik.

Az intézményi tanulólétszámok, a felvételi során tapasztalt túljelentkezés a szakmai munka hatékonyságát támasztják alá. A pedagógiai innovációt jól mutatja, hogy az intézmény tanuló-megtartó képessége országosan is elismerésre méltó. A tanulók eredményei és a szülői visszajelzések folyamatosan visszaigazolják a jó szakmai munkát.

1. **Az intézmény gazdálkodása**

Az intézmény gazdálkodása a vonatkozó jogszabályoknak és a törvényességi szempontoknak megfelel. Az intézmény megfelelően gazdálkodik. Az intézmény számára az ingatlan- és eszközfeltételek a jogszabályok által előírt módon rendelkezésre állnak.

1. **Beiskolázási program**

Az intézmény érvényes beiskolázási programja, illetve beiskolázási terve összhangban van a hatályos pedagógiai programmal. A pedagógus továbbképzések ezeknek megfelelően szerveződnek. A továbbképzési program és a beiskolázási terv végrehajtása a jogszabályoknak megfelelően történt.

1. **Gyermek- és ifjúságvédelmi tevékenység**

A nevelő-oktató munka egészséges és biztonságos feltételei biztosítottak minden intézményegységünkben. A gyermekek védelméről szóló 1997. évi XXXI. törvény képezi az iskola és a kollégiumok gyermekvédelmi programjainak alapját.

1. **A tanulói balesetek megelőzésére tett intézkedések**

Az intézményi szabályzatok tartalmazzák a védő – óvó előírásokat, a tanulókat felkészítik a balesetek elkerülésére. Az alkalmazotti közösség baleset esetén az előírásokat betartva, megteszi a szükséges intézkedéseket.

1. **Intézményvezető értékelése**

A négy intézményegység munkáját irányító és azok összehangolt működéséért felelős igazgatói pozícióban 2024. május 1-től személyi változás történt. A feladatokat ettől a naptól Fekete András őrnagy látja el. A személyi változás okozta nehézségeket sikerült megoldani a szakmai irányító és partnerszervezetek közreműködésével, az átvezetések rövid időn belül megtörténtek, így a vizsgák és egyéb feladatok végrehajtása problémamentesen zajlott.

Az új vezető az intézményi működést, szakmai irányítást, a gazdálkodást, feladatellátást, az intézményi dokumentumokat, valamint a tanulmányi eredményeket figyelembe véve, eredményesen, - a pedagógiai programot jól hajtotta végre.

**Összegzés**

A fentiek alapján a fenntartó pozitívan értékeli a Kratochvil Károly Honvéd Középiskola és Kollégiumban, valamint telephelyein végzett kiemelkedő pedagógiai munkát.

Fenntartóként megköszönöm intézményünk vezetőinek, pedagógusainak, oktatóinak, katonai nevelőinek és az őket támogató dolgozóinak a növendékekért végzett elkötelezett munkájukat.

A fenntartó a jelen intézményi értékelést az Nkt. 85. § (3) bekezdése alapján nyilvánosságra hozza az iskola honlapján és a közzétételi listán.

Budapest, 2024. augusztus 5.

Tisztelettel:

 **Dr. Czermann János**